section_heading: Bumper-Wac rakete
paragraph_text: Ratna mornarica SAD-a (engl. US Navy), Zrakoplovstvo (od 1947. US Air Force) i Vojska (US Army) razvijale su svoje zasebne raketne i balističke programe, a razvoj dalekometnog oružja imao je prioritet. No, neposredno nakon Drugog svjetskog rata tomu još uvijek nije bilo tako. Zrakoplovstvo je dobilo privilegiranu poziciju u razvoju dalekometnih projektila (MX-774 program), ali se odlučilo za razvoj bombardera. Mornarica se u početku pretežno orijentirala na znanstveno istraživanje gornjih slojeva atmosfere, a tek je vojska integrirajući von Braunov tim i njemačke V-2 rakete, nastavila istinski razvijati dalekometne projektile.